หุ้นเทคนิคเด่น – บล.เอเซียพลัส
บล.เอเซียพลัส ระบุเทคนิคเช้านี้
11 ส.ค. 2558

CHG : แนวรับ 1.95 บาท แนวต้าน 2.12 บาท
ประเด็นวิเคราะห์:
– CHG ปรับเพิ่มขึ้นมาได้ต่อเนื่อง ตามกรอบคู่ขนานขาขึ้น โดยวานนี้ราคาได้ปรับขึ้นทดสอบแนวต้านที่กรอบบนของเส้นคู่ขนานที่บริเวณ 2.02 บาท ก่อนที่จะย่อตัวลงมาปิดที่ 1.99 บาท
– มองการย่อตัววานนี้ถือเป็นเรื่องปกติที่เกิดขึ้นได้ หลังจากขึ้นไปทดสอบแนวต้านสำคัญ แต่อย่างไรก็ตาม การที่ราคาปิดวานนี้ที่ยังสามารถยืนแนวเส้นค่าเฉลี่ย 5 วัน อีกครั้งเครื่องมือวัดความแกร่งของ Trend อย่าง ADX ที่ปัจจุบันมีค่าถึง 23.35 ด้วยความชันที่เป็นบวก พร้อมกับค่า DI+ ที่มากกว่า DI- ยืนยันได้ถึงความแกร่งของแนวโน้มขาขึ้นของ CHG ได้อย่างดี
– อีกทั้งยังมี MACD ที่ Breakout แนวต้านเดิมบริเวณ 0.0235 ขึ้นมาได้ เป็นตัวที่สะท้อนได้ถึง Momentum ของแรงซื้อที่น่าจะยังมีต่อเนื่อง ซึ่งทำให้เชื่อ CHG จะกลับขึ้นไปทดสอบแนวต้าน 2.02 บาท อีกครั้ง หากผ่านได้จะมีแนวต้านถัดไปที่ 2.12 บาท
– ซื้อ โดยมีเป้าหมายทำกำไรที่ 2.12 บาท และตั้งจุดตัดขาดทุนที่ 1.95 บาท